Ehtekunstnik Tanel Veenre: unista suurelt
Uurisime armastatud ehtekunstnikult Tanelt Veenrelt, mida ootab tema saabuvalt kevadelt kõige rohkem ning mida peab moeteadlik inimene silmas pidama sel hooajal ehteid soetades.
Mida põnevat toob kevad sulle ja Tanel Veenre Jewelleryle?
Kevad lükkab mahlad liikuma! Tanel Veenre Jewellery puhkeb sel kevadel õide kolm korda järjest: just tulid välja imelistes toonides CosmicFly seeria tiivulised, peagi on oodata esimest TVJ sõrmuste seeriat ning maikuus jõuavad turule TVJ väärismetallidest kõige ikoonilisemad kujundid: nahkhiir, liblikas, rist ja süda. Lisaks julgustab TVJ ka naisi mansetinööpe kandma! Plaaningi kevadeks võimsat valikut nii väärismetallidest kui pastelsest puidust varrukakaunistusi, mis annavad rafineeritud punkti terviklikule välimusele.
Millised ehted on sellel kevadel moes?
Ma uitan nii omas maailmas, et trendidest ei tea midagi, küll aga usun, et suurelt unistamine sobib kevadesse suurepäraselt. Ei tasu peljata lopsakaid vorme ja pastelseid-hõõguvaid toone, elu põsed tuleb õhetama panna!
Mis on sinu enda kevadelemmikud?
- värv: lootusesinine
- riietus: hiiglaslik sall
- ehe/aksessuaar: armastusega laetud ripats
- lõhn: vetiver
- toit: wakame
- raamat: National Geographic
- muusika: Jüri Pootsmann "Silmades"
Kui tahad võita Tanel Veenre Jewellery uue CosmicFlies sarja kõrvarõngaste ja ripatsi komplekti (hind 90.-), siis vaata lähemalt Anne & Stiili Facebookist!